smcproject/ml-wiki-sentences huggingface dataset:
പുരസ്കാരങ്ങൾ ഉജ്ജ്വല ബാല്യം പുരസ്‌കാരം കടത്തനാട്ട് മാധവിയമ്മ കവിതാ പുരസ്കാരം എൻ.എൻ. കക്കാട് പുരസ്കാരം ഗീതാ ഹിരണ്യൻറെ പേരിൽ ഡിജിറ്റൽ ഫിലിം മേക്കേഴ്സ് ഫോറം ട്രസ്റ്റ് ഏർപ്പെടുത്തിയ ഗീതകം നവമുകുള കഥാപുരസ്കാരം എ. അയ്യപ്പൻ കവിതാ പുരസ്കാരം ഐ. ആർ. കൃഷ്ണൻ മേത്തല എൻഡോവ്മെൻറ് അവലംബം ↑ 1 2 3 4 5 6 7 {{ cite web }} :  CS1 maint: bot: original URL status unknown ( link ) 1 2 3 4 5 6 7 {{ cite web }} :  CS1 maint: bot: original URL status unknown ( link ) ↑ https://newspaper.mathrubhumi.com/thrissur/news/thrissur-1.8272628 ↑ ↑ 1 2 3 4 5 6 7 {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) ↑ ↑ ↑ {{ cite web }} :  CS1 maint: bot: original URL status unknown ( link ) പുറത്തേക്കുള്ള കണ്ണികൾ എൻ.എൻ. കക്കാട് പുരസ്‌കാരം ആദിത്ത് കൃഷ്ണ ചെമ്പത്തിന്
ആദിത്യ (കൃത്രിമോപഗ്രഹം) ഇംഗ്ലീഷ് വിലാസം https://ml.wikipedia.org/wiki/Aditya_(space_craft)
ബഹിരാകാശത്തു നിന്നും സൂര്യനെ നിരീക്ഷിക്കുന്നതിനുള്ള ഇന്ത്യൻ കൃത്രിമോപഗ്രഹമാണ്‌ ആദിത്യ ( Aditya ).
( സംസ്കൃതം : आदित्य, lit: Sun ) pronunciation ⓘ സംസ്കൃതത്തിൽ ആദിത്യൻ എന്നാൽ സൂര്യൻ എന്നാണ് അർത്ഥം.
സൂര്യ പര്യവേക്ഷണത്തിനുള്ള ഈ ഉപഗ്രഹം വിക്ഷേപിക്കുന്നത് ഐ.എസ്.ആർ.ഒ ആണ്‌ .
പൂനയിയ്ലെ അയൂക്ക (IUCAA), ബാംഗലൂരുവിലെ Indian Institute of Astrophysics , ഉദയ്പുരിലെ നാഷണൽ ഫിസികൽ ലബോറട്ടറി , ഫിസിക്കൽ റിസർച്ച് ലബോറട്ടറി , അഹമ്മദാബാദ് , വി.എസ് എസ്.സി , തിരുവനന്തപുരം , ബാംഗ്ലൂരിലെ ലബോറട്ടറി ഫോർ ഇലക്‌ട്രോ-ഒപ്റ്റിക്‌സ് സിസ്റ്റംസ് , യു.ആർ. റാവു സാറ്റലൈറ്റ് സെന്റർ തുടങ്ങിയ ഇന്ത്യയിലെ പ്രമുഖ സ്ഥാപനങ്ങളാാണ് പേ ലോഡുകൾ രൂപകല്പന ചെയ്തത്.
ലാങ്ഗ്രേജ് പോയന്റ് ഈ അഞ്ച് പോയിന്റുകളിൽ ഏതെങ്കിലും ഒന്നിലുള്ള ഒരു ചെറിയ വസ്തു അതിന്റെ ആപേക്ഷിക സ്ഥാനം നിലനിർത്തും.
ആദിത്യ L1  എന്നതിലെ L1 സൂര്യ-ഭൗമ വ്യവസ്ഥയുടെ Lagrange Point 1 നെ സൂചിപ്പിക്കുന്നു.
എളുപ്പം മനസ്സിലാവുന്ന ഭാഷയിൽ പറഞ്ഞാൽ സൂര്യനും ഭൂമിയും പോലുള്ള രണ്ട് ആകാശഗോളങ്ങളുടെ ഗുരുത്വാകർഷണ ബലങ്ങൾ സന്തുലിതാവസ്ഥയിലായിരിക്കുന്ന ബഹിരാകാശത്തെ ഒരു സ്ഥലമാണ് L1.
ഇത് അവിടെ സ്ഥാപിച്ചിരിക്കുന്ന ഒരു വസ്തുവിനെ രണ്ട് ആകാശഗോളങ്ങളുമായും താരതമ്യേന സ്ഥിരത നിലനിർത്താൻ അനുവദിക്കുന്നു.
L1 ലാഗ്രാഞ്ച് പോയിന്റിലെ തന്ത്രപരമായ സ്ഥാനം ആദിത്യ-L1 ന് സൂര്യന്റെ സ്ഥിരവും തടസ്സമില്ലാത്തതുമായ കാഴ്ച നിലനിർത്താൻ കഴിയുമെന്ന് ഉറപ്പാക്കുന്നു.
ഭൂമിയുടെ കാന്തികക്ഷേത്രവും അന്തരീക്ഷവും സ്വാധീനിക്കുന്നതിനുമുമ്പ് സൗരവികിരണവും കാന്തിക കൊടുങ്കാറ്റുകളും പരിശോധിക്കാനും പഠിക്കാനും ഈ സ്ഥാനം ഉപഗ്രഹത്തെ അനുവദിക്കുന്നു.
കൂടാതെ, L1 പോയിന്റിന്റെ ഗുരുത്വാകർഷണ സ്ഥിരത ഇടയ്ക്കിടെയുള്ള പരിക്രമണ പരിപാലന ശ്രമങ്ങളുടെ ആവശ്യകത കുറയ്ക്കുകയും ഉപഗ്രഹത്തിന്റെ പ്രവർത്തനക്ഷമത പരമാവധി ആക്കുകയും ചെയ്യുന്നു.
സൂര്യോപരിതലത്തിലുള്ള കൊറോണയെപറ്റി വിശദമായി പഠിക്കുകയാണ് ‘ആദിത്യ’യുടെ ലക്ഷ്യം.
ഭൂമിയിൽ നിന്നും 800 കിലോമീറ്റർ ദൂരെയുള്ള ഭ്രമണപഥത്തിലേക്കാണ് ആദിത്യയെ വിക്ഷേപിക്കുന്നത്.
അവിടെനിന്നുമുള്ള നിരീക്ഷണവിവരങ്ങൾ ഭൂമിയിലേക്ക് അയയ്ക്കും.
400 കിലോഗ്രാമിനടുത്ത് ഭാരമുണ്ട്.
ആദിത്യ-L1 ഭൂമിയിൽ നിന്ന് ഏകദേശം 1.5 ദശലക്ഷം കിലോമീറ്റർ അകലെ സൂര്യനഭിമുഖമായി നിലകൊള്ളും.
ഇത് ഭൂമി-സൂര്യൻ ദൂരത്തിന്റെ 1% ആണ്.
സൂര്യ-ഭൗമ വ്യവസ്ഥയിലെ ലാങ്ഗ്രേജ് പോയന്റ് ആണിത്.
സൂര്യൻ ഒരു ഭീമൻ വാതകഗോളമാണ്, ആദിത്യ-എൽ1 സൂര്യന്റെ ബാഹ്യ അന്തരീക്ഷത്തെക്കുറിച്ച് പഠിക്കും.
ആദിത്യ-എൽ1 സൂര്യനിൽ ഇറങ്ങുകയോ സൂര്യനെ അടുത്ത് സമീപിക്കുകയോ ചെയ്യില്ല.
ഇതിന്റെ ആശയം പൂർത്തീകരിച്ചത് ജനുവരി 2008 ൽ അഡൈസറി കമ്മിറ്റി ഫോർ സ്പേസ് റിസർച്ച് ( Advisory Committee for Space Research ) ആണ്‌.
ഇതിന്റെ രൂപകല്പനയും നിർമ്മാണവും , പിന്നീട് ഇതിന്റെ വിക്ഷേപണവും നടത്തുന്നത് ഐ.എസ്.ആർ.ഒ (ISRO ആണ്‌.
ഐ.എസ്.ആർ.ഒ യുടെ ചെയർമാൻ ജി.മാധവൻ നായർ ഇതിന്റെ  പ്രഖ്യാപനവും അനുമതിയും 10 നവംബർ 2008 ന്‌ നൽകി.
ഇതിന്റെ വിക്ഷേപണം 2020 ൽ നടത്താനാണ് പദ്ധതിയിട്ടിരിക്കുന്നത്.
പ്രധാനമായും കൊറോണയെക്കുറിച്ച് പഠിക്കാനാണ്‌ ഇത് വിക്ഷേപിക്കുന്നത്.
ഈ കൃത്രിമോപഗ്രഹം അത്യാധുനിക  സോളാർ കൊറോണാഗ്രാഫ് വഹിക്കുന്നുണ്ട്.
ഈ കൃത്രിമോപഗ്രഹത്തിന്റെ  ഭാരം ഏകദേശം 100 kilograms (220 lb) ഉണ്ട്.
ഇതിന്റെ പദ്ധതി ചെലവ് ₹ 50 കോടി (US$10 million) ആകുമെന്ന് കരുതുന്നു.
ഭൂമിയുടെ ഭ്രമണപഥത്തിൽ 
ഏകദേശം 800 km ൽ ആണ്‌ ഇത് സ്ഥാപിക്കുന്നത്.
ഇത് കൊറോണൽ ഹീറ്റിംഗിന്റെ അടിസ്ഥാന പ്രശ്നങ്ങൾ പഠിക്കുമെന്ന് കരുതുന്നു.
സോളാർ കോറോണ അഥവാ സൗര്യ പ്രഭാമണ്ഡലം ക്രമാതീതമായി ചൂടുപിടിക്കുന്നതിന്റെ കാരണം കണ്ടെത്തുകയാണ് ആദിത്യ 1 പ്രധാനമായും ലക്ഷ്യമിടുന്നത്.
ഭൂമിക്കും സൂര്യനുമിടയിലുള്ള ലഗ്രാംജിയൻ പോയിന്റ് ഒന്നിൽ നിന്ന് സൂര്യനെക്കുറിച്ചുള്ള പഠനം നടത്താനാണു പദ്ധതി.
സൂര്യനെ മുഴുവൻ സമയവും തടസ്സങ്ങളില്ലാതെ കാണാനാകുമെന്നതാണ് എൽ-1 പോയിന്റിന്റെ പ്രത്യേകത.
അതുകൊണ്ടുതന്നെ ആദിത്യ -എൽ 1 എന്ന പേരിലാണ് ഇപ്പോൾ ഇന്ത്യയുടെ സൂര്യദൗത്യം അറിയപ്പെടുന്നത്.
പേലോഡുകൾ
വിക്ഷേപണ ഉപഗ്രഹത്തിൽ വിവിധ ദൗത്യങ്ങളുമായി സന്നിവേശിപ്പിച്ചിട്ടുള്ള ഉപകരണങ്ങളാണ് പേലോഡുകൾ വിസിബിൾ എമിഷൻ ലൈൻ കൊറോണഗ്രാഫ് (VELC-)
Aditya-L1, ലെ ആദ്യപേലോദ് ആയ വി.ഇ.
എൽ.സി ഒരേസമയം ഇമേജിംഗ്, സ്പെക്ട്രോസ്കോപ്പി, സ്പെക്ട്രോ-പോളാരിമെട്രി ചാനലുകൾ എന്നിവയുള്ള ആന്തരികമായി നിഗൂഢമായ സോളാർ കൊറോണഗ്രാഫാണ്.
1.05 R☉ മുതൽ 3 R☉ വരെയുള്ള സോളാർ കൊറോണ ചിത്രീകരിക്കുന്നതിനാണ് VELC രൂപകൽപ്പന ചെയ്തിരിക്കുന്നത്, ഒരു പിക്സലിന് 2.25 ആർക്ക് സെക്കൻഡ് എന്ന പ്ലേറ്റ് സ്കെയിൽ.
VELC പേലോഡ് വഴി ലഭിച്ച ഇമേജിംഗും സ്പെക്ട്രോസ്കോപ്പിക് നിരീക്ഷണങ്ങളും സോളാർ കൊറോണയുടെയും ഡൈനാമിക്സിന്റെയും ഡയഗ്നോസ്റ്റിക് പാരാമീറ്ററുകളും കൊറോണൽ മാസ് എജക്ഷനുകളുടെ ഉത്ഭവവും സോളാർ കൊറോണയുടെ കാന്തികക്ഷേത്ര അളവുകളും പഠിക്കാൻ പ്രധാനമാണ്.
ആകാശത്തിന്റെ തലത്തിലെ സ്റ്റോക്ക് വെക്റ്റർ അളവുകളും 1.05R☉ വരെ അടുത്തുള്ള വെള്ള-വെളിച്ചത്തിൽ ഇമേജിംഗും ഈ പേലോഡിന്റെ പ്രത്യേകതകളാണ്.
സ്യൂട്ട് (SUIT-Solar Ultraviolet Imaging Telescope)
പൂനയിലെ ഇന്റർ യൂണിവേഴ്സിറ്റി സെന്റർ ഫോർ അസ്റ്റ്രോണമി അന്റ് അസ്റ്റ്രോഫിസിക്സ് (IUCAA) ശാസ്ത്രജ്ഞർ രൂപകൽപ്പന ചെയ്ത സോളാർ അൾട്രാവയലറ്റ് ഇമേജിംഗ് ടെലിസ്കോപ്പ് (സ്യൂട്ട്) സൂര്യന്റെ അൾട്രാവയലറ്റ് (യുവി) ഉദ്‌വമനം പഠിക്കുകയും വിവിധ യുവി തരംഗദൈർഘ്യങ്ങളിൽ കൊറോണ എന്നറിയപ്പെടുന്ന സൂര്യന്റെ അന്തരീക്ഷത്തിന്റെ ഉയർന്ന മിഴിവുള്ള ചിത്രങ്ങൾ പകർത്തുകയും ചെയ്യും.
സൂര്യന്റെ ഫോട്ടോസ്ഫിയർ, ക്രോമോസ്ഫിയർ എന്നിവയുടെ  വിശദപഠനം ലക്ഷ്യമിടുന്നു.
ഐഎസ്ആർഒയുമായി സഹകരിച്ച് സോളാർ അൾട്രാവയലറ്റ് ഇമേജിംഗ് ടെലിസ്കോപ്പ് (എസ്‌യുഐടി) വികസിപ്പിച്ചെടുത്തത് എ എൻ രാംപ്രകാശും ദുർഗേഷ് ത്രിപാഠി, ശ്രീജിത് പടിഞ്ഞാറ്റീരി എന്നിവരാണ് .
SUIT എന്ന ആശയം വികസിപ്പിച്ചെടുത്തത് IUCAA യിലാണ്.
ഭൂമിയെ ചുറ്റുന്ന ഒരു സൗരനിരീക്ഷണകേന്ദ്രം എന്നതായിരുന്നു തുടക്കത്തിൽ ആശയം.
എന്നാൽ പിന്നീട് ‘ഐഎസ്ആർഒ’യുടെ സഹായത്തോടെ ഇന്നത്തെ നിരീക്ഷണകേന്ദ്രം എന്ന ആശയം ഉയർന്നുവന്നു.
കൊറോണ കാലത്ത് പോലും, ഈ ശാസ്ത്രജ്ഞർ 'ആദിത്യ എൽ-1' ന്റെ പ്രധാന ഉപകരണങ്ങൾ വികസിപ്പിക്കുകയും പ്രവർത്തിക്കുകയും ചെയ്തു.
രാജ്യത്തുടനീളമുള്ള നിരവധി സർവകലാശാലകളും ഗവേഷണ സ്ഥാപനങ്ങളും ഇതിൽ പങ്കെടുത്തു.
എൻ രാമപ്രകാശ്, ദുർഗ്ഗേഷ് ത്രിപാഠി,  എന്നിവർ ആണ് ഈ ദൗത്യത്തിലെ പ്രധാന ശാസ്ത്രജ്ഞർ.
(ഇതിൽ രാമപ്രകാശ് തൃശ്ശൂർ മണ്ണുത്തിസ്വദേശി യും  ശ്രീജിത് കാടാമ്പുഴ സ്വദേശിയും ആണ്) ആദിത്യ സോളർ വിൻഡ് പാർട്ടിക്കിൾ എക്സ്പെരിമെന്റ് (ASPEX-)
ആദിത്യ-എൽ1 ദൗത്യത്തിനായി ഉദയ്പൂരലെ പിസിക്കൽ റിസർച്ച് ലബോറട്ടറിയിൽ നിന്നുള്ള തിരഞ്ഞെടുത്ത പേലോഡാണ് ASPEX.
എൽ1 പോയിന്റിൽ നിന്ന് സൗരവാത കണങ്ങളുടെ ത്വരിതപ്പെടുത്തലും ഊർജ്ജസ്വലതയുമുള്ള സൗര, ഗ്രഹാന്തര പ്രക്രിയകൾ (ഷോക്ക് ഇഫക്റ്റുകൾ, തരംഗ-കണിക ഇടപെടലുകൾ മുതലായവ) മനസ്സിലാക്കുക എന്നതാണ് ASPEX ന്റെ പ്രാഥമിക ലക്ഷ്യം.
ഈ ലക്ഷ്യങ്ങൾ കൈവരിക്കുന്നതിന്, ASPEX സൗരവാതത്തിന്റെ വേഗത കുറഞ്ഞതും വേഗതയേറിയതുമായ ഘടകങ്ങളുമായി ബന്ധപ്പെട്ട താഴ്ന്നതും ഉയർന്നതുമായ ഊർജ കണങ്ങൾ, സൂപ്പർ തെർമൽ ജനസംഖ്യ, CME, CIR എന്നിവയുമായി ബന്ധപ്പെട്ട ആഘാതങ്ങൾ, സോളാർ എനർജറ്റിക് കണികകൾ (SEPs) എന്നിവ അളക്കുന്നു.
ഈ ഉപകരണത്തിന് രണ്ട് ഭാഗങ്ങളുണ്ട്, അതായത് സോളാർ വിൻഡ് അയോൺ സ്പെക്ട്രോമീറ്റർ (SWIS) 100 eV മുതൽ 20 keV വരെയുള്ള ഊർജ്ജ ശ്രേണിയിലുള്ള അയോണുകളെ അളക്കുന്നു.
20 മെ.
വി. സോളാർ വിൻഡ് അയോൺ അളക്കുന്നതിന് SWIS MCP ഡിറ്റക്ടറുകളും STEPS ഉയർന്ന ഊർജ്ജ കണികാ കണ്ടെത്തലിനായി ഇഷ്ടാനുസൃതമായി രൂപകൽപ്പന ചെയ്ത Si PIN ഉം Scintillators ഉം ഉപയോഗിക്കുന്നു.
ASPEX പ്ലാസ്മ അനലൈസർ പാക്കേജ് ഫോർ ആദിത്യ (പാപ)
ഈ പേലോഡ് സോളാർ കാറ്റ് പ്ലാസ്മയുടെ സാന്ദ്രത, താപനില, ഘടന തുടങ്ങിയ ഗുണങ്ങളെ അളക്കും.
സൗരവാതവും ഭൂമിയുടെ കാന്തികമണ്ഡലവും തമ്മിലുള്ള പ്രതിപ്രവർത്തനം പഠിക്കാൻ ഇത് സഹായിക്കും.
തിരുവനന്തപുരത്തെ വിക്രം സാരാഭായ് ബഹിരാകാശ കേന്ദ്രംആണ് ഇത് രൂപകല്പനചെയ്തത്.
സോളാർ ഇറേഡിയൻസ് മോണിറ്റർ (സിം)
ഈ പേലോഡ് സൗരവികിരണത്തെ അളക്കും, ഇത് സൂര്യൻ പുറത്തുവിടുന്ന മൊത്തം ഊർജ്ജത്തിന്റെ അളവാണ്.
സൗരവികിരണത്തിന്റെ വ്യതിയാനവും ഭൂമിയുടെ കാലാവസ്ഥയിൽ അതിന്റെ സ്വാധീനവും പഠിക്കാൻ ഇത് സഹായിക്കും സോളാർ ലോ എനർജി എക്സ്-റേ സ്പെക്ട്രോമീറ്റർ (സോലെക്സ്)
ഈ പേലോഡ് സോളാർ എക്സ്-റേകളുടെ സ്പെക്ട്രം അളക്കും.
സോളാർ ഫ്ലെയറുകളും കൊറോണൽ മാസ് എജക്ഷനുകളും പഠിക്കാനും സൗര അന്തരീക്ഷത്തിന്റെ ഭൗതികശാസ്ത്രം മനസ്സിലാക്കാനും ഇത് സഹായിക്കും.
ഹൈ എനർജി L1 ഓർബിറ്റിംഗ് എക്സ്-റേ സ്പെക്ട്രോമീറ്റർ (HEL1OS)
ഈ പേലോഡ് ഉയർന്ന ഊർജ്ജ ശ്രേണിയിലുള്ള സോളാർ എക്സ്-റേകളുടെ സ്പെക്ട്രം അളക്കും.
സോളാർ ഫ്ലെയറുകളും കൊറോണൽ മാസ് എജക്ഷനുകളും പഠിക്കാനും സൗര അന്തരീക്ഷത്തിലെ കണങ്ങളുടെ ത്വരണം മനസ്സിലാക്കാനും ഇത് സഹായിക്കും.
മാഗ്നറ്റോമീറ്റർ
സൗരകാന്തികമേഖലയെക്കുറിച്ചുള്ള പഠനം.
വിക്ഷേപണം PSLV-C57ന്റെ ഫ്ലൈറ്റ് സീക്വൻസ്
22023 സെപ്റ്റംബർ 2-ാം തിയതി ഇന്ത്യൻ സമയം രാവിലെ 11:50ന് പോളാർ സാറ്റലൈറ്റ് ലോഞ്ച് വെഹിക്കിൾ (PSLV-C57) ഉപയോഗിച്ച് ശ്രീഹരിക്കോട്ടയിലെ സതീഷ് ധവാൻ ബഹിരാകാശ കേന്ദ്രത്തിലെ രണ്ടാമത്തെ ലോഞ്ച് പാഡിൽ നിന്നായിരുന്നു വിക്ഷേപണം.
ആദിത്യ-എൽ1 വിക്ഷേപണത്തിനു ശേഷം 63 മിനിറ്റും 20 സെക്കൻഡും നീണ്ട യാത്രക്കു ശേഷം 12:54ന് ഭൂമിക്ക് ചുറ്റുമുള്ള ദീർഘവൃത്താകൃതിയിലുള്ള ഭ്രമണപഥത്തിൽ എത്തിച്ചേർന്നു.
ഭൂമിക്കു ചുറ്റുമുള്ള പരിക്രമണ പഥം ഘട്ടം ഘട്ടമായി നാല് പ്രാവശ്യം ഉയർത്തിയതിനു ശേഷമായിരിക്കും  ആദിത്യ-എൽ1 ലഗ്രാൻഷെ പോയന്റ് 1ലേയ്ക്ക് (L1) ഭൂഭ്രമണപഥം വിട്ട് യാത്രയാവുക.
വിക്ഷേപിച്ച് ഏകദേശം 127 ദിവസങ്ങൾക്ക് ശേഷം ഇത് L1 പോയിന്റിൽ അതിന്റെ നിയുക്ത ഭ്രമണപഥത്തിലെത്തുമെന്ന് പ്രതീക്ഷിക്കുന്നു.
ഭ്രമണപഥം ഉയർത്തൽ
2023 സെപ്‌റ്റംബർ 3-ന് ആദിത്യ-എൽ1 അതിന്റെ ആദ്യത്തെ ഭൗമ ഭ്രമണപഥം ഉയർത്തി.
അപ്പോൾ അതിന്റെ ഭൂമിയിൽ നിന്നുള്ള കുറഞ്ഞ ദൂരം 245 കി.
മീറ്ററും കൂടിയ ദൂരം 22,459 കി.
മീറ്ററും ആയി.
2023 സെപ്റ്റംബർ 5-ന് പരിക്രമണപഥം രണ്ടാമതും ഉയർത്തിയപ്പോൾ ഭൂമിയിൽ നിന്നുള്ള ദൂരം 282 കി.
മീ, 40,225 കി.
മീ എന്നായി മാറി.
അവലംബം വാർത്തയും വീക്ഷണവും(പേജ് 5) മാതൃഭൂമി ദിനപത്രം    09.08.2010
ആദിത്യ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Aditya_(disambiguation)
ആദിത്യ Aditya (Āditya) എന്ന വാക്കാൽ താഴെപ്പറയുന്ന ഏതിനേയും വിവക്ഷിക്കാം: കർണാടക സംഗീതത്തിൽ , ആദിത്യ ഒരു മേളകർത്തരാഗമാണ് raga chakra (group of 6 parent ragas).
ആദിത്യ (ബഹിരാകാശവാഹനം) - 2012 ൽ ഐ.എസ്.ആർ.ഒ വിക്ഷേപിക്കാനിരിക്കുന്ന ഒരു ബഹിരാകാശവാഹനം.
ആദിത്യ എന്ന് പേരുള്ള വ്യക്തികൾ ആദിത്യ ചോപ്ര : ബോളിവുഡ് ചലച്ചിത്ര നിർമ്മാതാവ് ആദിത്യ പഞ്ചോളി : ബോളിവുഡ് അഭിനേതാവ് ആദിത്യ മിത്തൽ : ചീഫ് ഫിനാഷ്യൽ ഓഫീസർ - ആർസലർ മിത്തൽ കമ്പനി.
ലക്ഷ്മി മിത്തലിന്റെ മകൻ.
ആദിത്യ ബിർള :  പ്രമുഖ വ്യവസായി.
ആദിത്യ ബിർള ഗ്രൂപ്പ് കമ്പനികളുടെ സ്ഥാപകൻ ആദിത്യ ശ്രീവാസ്തവ -  ഇന്ത്യൻ അഭിനേതാവ് ആദിത്യ വർമ്മ - ഉള്ളൂരിന്റെ ഉമാകേരളത്തിലെ പ്രധാന കഥാപാത്രം ആദിത്യ താക്കറെ - മഹാരാഷ്ട്രയിലെ ഒരു കാബിനറ്റ് മന്ത്രി ഇവ കൂടി കാണുക ആദിത്യൻ : സൂര്യന്റെ മറ്റൊരു നാമം ആദിത്യ (ഹൈന്ദവം) : ഹിന്ദു ആരാധനമൂർത്തികൾ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ആദികേശവ പെരുമാൾ ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആദികേശവ പെരുമാൾ ക്ഷേത്രം (രാമാനുജ ക്ഷേത്രം എന്നും അറിയപ്പെടുന്നു) തമിഴ്നാട്ടിലെ കാഞ്ചിപുരം ജില്ലയിലെ ശ്രീ പെരുമ്പത്തൂരിൽ സ്ഥിതി ചെയ്യുന്ന വിഷ്ണു ക്ഷേത്രമാണ്.
ദ്രാവിഡ ശൈലിയിൽ പണികഴിപ്പിച്ചിരിക്കുന്ന ഈ ക്ഷേത്രത്തിൽ ഭഗവാൻ വിഷ്ണു ആദികേശവനായി ആരാധിക്കപ്പെടുകയും പങ്കാളി ലക്ഷ്മീ ദേവിയെ അമൃതഗഡവല്ലിയെന്ന പേരിൽ ആരാധിക്കുകയും ചെയ്യുന്നു.
വിശിഷ്ടദ്വൈത തത്ത്വശാസ്ത്രത്തിന്റെ സൈദ്ധാന്തികനായ രാമാനുജന്റെ  ജന്മസ്ഥലമാണ് ഈ ക്ഷേത്രമെന്നു വിശ്വസിക്കപ്പെടുന്നു.
നടപ്പുരയ്ക്കു മുൻവശത്തായി പണികഴിപ്പിച്ചിരിക്കുന്ന സ്വർണ്ണം പൂശിയ ദേവാലയം മൈസൂർ മഹാരാജാവ് പണികഴിപ്പിച്ചതാണ്.
ആദിചേരന്മാർ വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ചേരസാമ്രാജ്യം ആദിചേരന്മാർ ഉതിയൻ ചേരലാതൻ നെടും ചേരലാതൻ സെൽവ കട്ടുംകോ വല്യത്താൻ ചേരൻ ചെങ്കുട്ടുവൻ ഇളംചേരൽ ഇരുംപൊറൈ മന്ദാര ചേരൻ പിൽക്കാല ചേരന്മാർ കുലശേഖര ആഴ്‌വാർ 800–820 രാജശേഖരവർമ്മൻ 820–844 സ്ഥാണു രവി വർമ്മൻ 844–885 രാമവർമ്മ കുലശേഖരൻ 885–917 ഗോദ രവിവർമ്മ 917–944 ഇന്ദുക്കോതവർമ്മ 944–962 ഭാസ്കര രവിവർമ്മൻ ഒന്നാമൻ 962–1019 ഭാസ്കര രവിവർമ്മൻ രണ്ടാമൻ 1019–1021 വീര കേരളൻ 1021–1028 രാജസിംഹൻ 1028–1043 ഭാസ്കര രവിവർമ്മൻ മൂന്നാമൻ 1043–1082 രവി രാമവർമ്മ 1082–1090 രാമവർമ്മ കുലശേഖരൻ 1090–1102 ക സ തി
സംഘകാലഘട്ടത്തിൽ കേരളവും കൊങ്ങു(ങ്കു)നാടും വാണിരുന്ന ചേരരാജാക്കൻമാർ.
ചേരം , ചോളം , പാണ്ഡ്യം എന്ന പൗരാണികമൊഴിയുടെ ക്രമത്തെ അടിസ്ഥാനമാക്കി തമിഴകത്തെ രാജവംശങ്ങളിൽ ഏറ്റവും പ്രാചീനമായത് ചേരൻമാരുടേതാണെന്ന് ഒരഭിപ്രായഗതി നിലവിലുണ്ട്.
കുടവർ, കുട്ടുവർ എന്നീ പേരുകളിലും ചേരൻമാർ അറിയപ്പെട്ടുവന്നു.
ചേരൻമാർക്ക് അധീനമായിരുന്ന കേരളത്തിലെ ചില ഭൂവിഭാഗങ്ങളിൽനിന്നായിരിക്കണം ഈ പേരുകൾ സിദ്ധിച്ചത്.
മറ്റു നാടുകളിൽ നിന്നും നോക്കുമ്പോൾ ഉയർന്ന പീഠഭൂമികളുടെ അധീശൻമാരായിരുന്നതുകൊണ്ട് ചേരൻമാരെ 'വാനവർ' എന്നും വിളിച്ചുവന്നു.
ചെറുമർ, ചേരമാർ, കുട്ടുവൻ,........
ചേരം എന്ന പദത്തിന്റെ ഉത്പത്തി നിർണയിക്കുക പ്രയാസമാണ്.
ചേരൽ എന്ന ദ്രാവിഡ പദത്തിൽ നിന്നാണ് ഈ പേരുണ്ടായത് എന്നാണ് കരുതപ്പെടുന്നത്.
"ചേരുക" എന്ന ക്രിയാപദത്തിൽ നിന്നാണ് "ചേരം" എന്ന വാക്ക് ഉണ്ടായത് (പല നാടുകളെ ഒന്നിച്ചു ചേർത്തവർ എന്ന അർത്ഥത്തിൽ) എന്നാണ് ഇന്ന് പരക്കെ അംഗീകരിക്കുന്നത്   'ചേരു' (രാജാവ് എന്നർഥമുള്ള ഈജിപ്ഷ്യൻ പദം ) എന്ന ശബ്ദത്തിൽനിന്നാണ് ഈ വാക്കിന്റെ ഉദ്ഭവമെന്നു മറ്റൊരു കൂട്ടർ വാദിക്കുന്നു. 'ചെറുമർ' എന്ന പദത്തിൽനിന്ന് ഉദ്ഭിന്നമാണ് ചേരം എന്നാണ് കെ.പി. പത്മനാഭമേനോന്റെ അഭിപ്രായം.
കുറവരായിരുന്നു ചേരൻമാരുടെ ആദിപിതാക്കളെന്ന് പി.ടി. ശ്രീനിവാസയ്യങ്കാർ അഭിപ്രായപ്പെടുമ്പോൾ, പ്രാചീന തമിഴകത്തിലെ വില്ലവരായിരുന്നു ചേരൻമാരെന്ന് ഇളങ്കുളം കുഞ്ഞൻപിള്ള വാദിക്കുന്നു.
കേരങ്ങളുടെ നാടായ 'കേരള'ത്തിൽനിന്നാണ് ഈ പദമുണ്ടായതെന്ന് ഒരു വാദഗതിയും നിലവിലുണ്ട്.
സംഘസാഹിത്യത്തിൽ
പുറനാനൂറ്, അകനാനൂറ്, പതിറ്റുപ്പത്ത് , നറ്റിണൈ, ഐങ്കുറുനൂറ്, തൊല്കാപ്പിയം, കുറുംതൊകൈ, പെരുന്തൊകൈ, കലിത്തൊകൈ മുതലായവ ചേർന്നതാണ് മുഖ്യമായും സംഘസാഹിത്യം.
ചിലപ്പതികാരവും, മണിമേഖലയും സംഘകൃതികളിൽ ഉൾപ്പെടുന്നുവെന്ന് ചിലർ വാദിക്കുന്നുണ്ട്.
അകനാനൂറിലും പുറനാനൂറിലും 400 കവിതകൾ വീതമുണ്ട്.
പതിറ്റുപ്പ ത്തിലെ ഒന്നാം പത്തും, പത്താം പത്തും നഷ്ടപ്പെട്ടുപോയി.
ചേരരാജാക്കൻമാരെക്കുറിച്ചു മാത്രമേ പതിറ്റുപ്പത്തിൽ പ്രതിപാദനമുള്ളു.
സംഘസാഹിത്യത്തിൽ 2,279 ഗാനങ്ങളാണുള്ളത്; 473-ഓളം കവികളാ (കവയിത്രികളും പെടും)ണവ രചിച്ചത്.
ഈ ഗാനങ്ങളിൽ പരമാർശിക്കപ്പെടുകയോ സ്തുതിക്കപ്പെടുകയോ ചെയ്യുന്ന ചേരൻമാരെ ആദിചേരൻമാരെന്ന് പൊതുവേ വിളിക്കാം.
താഴെ പറയുന്ന ഇരുപത്തിയാറ് ചേരൻമാരുടെ പേരുമാത്രമേ ഇവയിൽനിന്ന് ലഭിച്ചിട്ടുള്ളു.
ചേരമാൻ പേരുഞ്ചോറ്റുതിയൻ ഇമയവരമ്പൻ നെടുഞ്ചേരലാതൻ പൽയാനൈ ചെൽകെഴുകുട്ടുവൻ കളങ്കായ് കണ്ണിനാർ മുടിച്ചേരൽ കടൽപിറകോട്ടിയ വേൽകെഴുകുട്ടുവൻ ആട്ടുകൊട്ട് പാട്ടു ചേരലാതൻ ചെൽവക്കടുങ്കോവാഴിയാതൻ മാന്തരം പൊറൈയൻ കടുങ്കോ ചേരമാൻ അന്തുവൻചേരൽ ഇരുമ്പൊറൈ പെരുഞ്ചേരൽ ഇരുമ്പൊറൈ ചേരമാൻ തകടൂരെറിന്തപെരുഞ്ചേരൽ ഇരുമ്പൊറൈ ഇളഞ്ചേരൽ ഇരുമ്പൊറൈ ആതൻ ആമിനി യാനൈക്കാഴ്ചൈമാന്തരഞ്ചേരൽ ഇരുമ്പൊറൈ ചേരമാൻവഞ്ചൻ ചേരമാൻ കൂടുവൻകോത ചേരമാൻ മാരിവെൺകേ ചേരമാൻ കോക്കോതൈ മാർപൻ ചേരമാൻ എന്തൈ ചേരമാൻ നമ്പിക്കുട്ടുവൻ കുട്ടുവൻ കണ്ണൻ ചേരമാൻ ചാത്തൻ ചേരമാൻ ഇളങ്കുട്ടുവൻ ചേരമാൻ കണൈക്കാൽ ഇരുമ്പൊറൈ ചേരമാൻ കോട്ടനമ്പലത്തുഞ്ചിയമാക്കോത ചേരമാൻ പാലൈപാടിയ പെരുങ്കടുങ്കോ.
ചേര ചോള നാടുകളിൽവച്ച് ഏറ്റവും വലുത് ചേരനാടായിരുന്നു.
ചേരനാടിന്റെ പരമ്പരാഗതമായ വിസ്തൃതി 80 കാതമായിരുന്നു (515 കി.മീ.) തെ.
ആയ് രാജ്യത്തിനും വ.
പൂഴിനാട്ടിനും മധ്യത്തിലാണ് ചേരരാജ്യം സ്ഥിതിചെയ്തിരുന്നത്.
രാജാക്കന്മാർ ഉതിയൻ ചേരൻ
ആദിചേരൻമാരിൽ ആദ്യത്തെ രാജാവ്; പെരുഞ്ചോറ്റുതിയൻ ചേരലാതൻ എന്നാണ് പൂർണനാമം; വാനവരമ്പൻ, പേരുംചേരലാതൻ, ചേരലാതൻ എന്നീ പേരുകളിലും ഉതിയൻ അറിയപ്പെടുന്നുണ്ട്.
മുരഞ്ചിയൂർ മുടിനാഗരായർ പുറനാനൂറിൽ ഉതിയനെ സ്തുതിക്കുന്നു.
കുരുക്ഷേത്ര യുദ്ധത്തിൽ പങ്കെടുത്ത പാണ്ഡവർക്കും കൌരവർക്കും ഭക്ഷണം നല്കിയതുകൊണ്ടാണ് പെരുഞ്ചോറ്റുതിയൻ എന്ന വിശേഷണം ലഭിച്ചതെന്നു പറയപ്പെടുന്നു.
ഇദ്ദേഹം പൂർവികരുടെ സ്മരണയ്ക്കായി യാഗങ്ങൾ ചെയ്തതായും പെരുഞ്ചോറ്റു സദ്യ നടത്തിയതായും കേരളത്തിൽനിന്നുള്ള സംഘകാലകവിയായ മാമൂലനാർ അകനാനൂറിൽ പ്രസ്താവിച്ചിരിക്കുന്നു.
യുദ്ധപ്രിയനായ ഇദ്ദേഹം കുട്ടനാടു മുഴുവൻ ആക്രമിച്ചു പിടിക്കുകയും സമകാലികനായ കരികാല ചോളനോടു യുദ്ധം ചെയ്യുകയും ചെയ്തു.
ചേരൻമാരുടെയും പാണ്ഡ്യൻമാരുടെയും രാജ്യങ്ങൾക്കു മധ്യത്തിൽ സ്ഥിതി ചെയ്ത രാജ്യത്തിലെ രാജാവായ വേളിന്റെ പുത്രിയെ വിവാഹം ചെയ്ത് ഉതിയൻ തന്റെ സ്ഥാനം ഉറപ്പിച്ചു; തുളുനാട്ടിലെ നന്നൻ ക-ന് സ്വപുത്രിയെ വിവാഹം കഴിച്ചു കൊടുക്കുകയും ചെയ്തു.
കൊങ്ങുനാടിന്റെ അധീശത്വം നേടുവാനും ഉതിയനു കഴിഞ്ഞു.
ഈ രാജാവിന്റെ നാട് കിഴക്കും പടിഞ്ഞാറും സമുദ്രതീരങ്ങൾവരെ വ്യാപിച്ചിരുന്നതായി മുരഞ്ചിയൂർ മുടിനാകരായർ പ്രസ്താവിക്കുന്നു.
വൈക്കത്തിനടുത്തുള്ള ഉദയമ്പേരൂർ സ്ഥാപിച്ചത് ഈ രാജാവായിരുന്നുവെന്ന് കെ.ജി. ശേഷയ്യർ അഭിപ്രായപ്പെടുന്നു.
കരികാലചോളനുമായി നടന്ന വെണ്ണിയുദ്ധത്തിൽ ഉതിയനു മുറുവേറ്റു; അപമാനിതനായ ഉതിയൻ ചേരൻ പട്ടിണികിടന്ന് ആത്മഹത്യ ചെയ്തതായി പറയപ്പെടുന്നു.
ഇമയവരമ്പൻ നെടുഞ്ചേരലാതൻ
ഉതിയൻചേരലാതന് വെളിയൻ വേൺമാൻ എന്ന സാമന്തന്റെ പുത്രിയായ നല്ലിനിയിൽ ജാതനായ പുത്രനാണ് നെടുഞ്ചേരലാതൻ.
ചേരരാജാവായിത്തീർന്ന ഇദ്ദേഹം ഹിമാലയംവരെയുള്ള രാജാക്കൻമാരെ തോല്പിച്ച് ചേരൻമാരുടെ വംശചിഹ്നമായ വില്ല് ഹിമശിഖരത്തിൽ കൊത്തിയതുകൊണ്ട് ഇമയവരമ്പൻ എന്ന വിശേഷണം ലഭിക്കാനിടയായി എന്ന് മാമൂലനാർ അകനാനൂറിലെ ഒരു ഗാനത്തിൽ സൂചിപ്പിക്കുന്നു.
കദമ്പരുടെ കാവൽമരമായ കടമ്പിനെ മുറിച്ച് അതുകൊണ്ട് മുരശുണ്ടാക്കിയ വീരനാണ് നെടുഞ്ചേരലാതൻ എന്നും മാമൂലനാർ പറയുന്നു. 'ഏഴുമുടിമാർപൻ' (ഏഴു രാജാക്കൻമാരുടെ കിരീടങ്ങൾ ഒരു മാലയായി മാറിൽ അണിയുന്നവൻ) എന്ന ബിരുദവും മറ്റു പല ചേരരാജാക്കൻമാരെപ്പോലെ ഇദ്ദേഹവും സ്വീകരിച്ചു.
ഇദ്ദേഹം കീഴടക്കിയ രാജാക്കൻമാർ പാരി, ഓരി, നന്നൻ, കാരി എവ്വി, ആവി, ആയ് എന്നിവരായിരിക്കുമെന്നു കരുതപ്പെടുന്നു.
കന്യാകുമാരി മുതൽ ഹിമാലയംവരെയുള്ള ഭൂമി മുഴുവൻ ചേരലാതന്റെ കീഴിലായിരുന്നുവെന്ന് പതിറ്റുപ്പത്തിന്റെ രണ്ടാംപത്തിൽ കുമട്ടൂർ കണ്ണനാർ എന്ന കവി പറയുന്നു.
കണ്ണൂരിനടുത്തുള്ള മാന്തൈ ആയിരുന്നു ഇദ്ദേഹത്തിന്റെ തലസ്ഥാനം എന്നു ചിലർ കരുതുന്നു.
ഈ നഗരത്തിൽവച്ച് ശത്രുക്കളിൽനിന്നു കപ്പം കൈക്കൊണ്ടതായി പതിറ്റുപ്പത്തിൽ സൂചനകളുണ്ട്.
നെടുഞ്ചേരലാതൻ 58 വർഷം ഭരിച്ചു.
ഇദ്ദേഹത്തിന്റെ പത്നി ചോളരാജകുമാരിയായ നർച്ചോണയായിരുന്നു.
ചോളരാജാവായ കരികാർ പെരുവളത്താന്റെ പുത്രിയായിരുന്നു നർച്ചോണയെന്നു ചില ചരിത്രകാരൻമാർ വിശ്വസിക്കുന്നു.
നെടുഞ്ചേരലാതന്റെ ഭാര്യ ചോഴൻ മണക്കിള്ളിയുടെ പുത്രിയായിരുന്നുവെന്ന് പതിറ്റുപത്തിലെ അഞ്ചാംപത്തിൽ പറയുന്നു.
ചില ഗ്രീക്കു വ്യാപാരികളെ ഇദ്ദേഹം തടവുകാരായി പിടിച്ചെന്നും വമ്പിച്ച പ്രതിഫലം വാങ്ങിയിട്ടാണ് പിന്നീട് അവരെ വിട്ടയച്ചതെന്നും വിശ്വസിക്കപ്പെടുന്നു.
ചേരലാതൻ യുദ്ധത്തിൽ വീരമൃത്യു വരിക്കയാണുണ്ടായത്.
ഇദ്ദേഹവും ചോളരാജാവായ പെരുവീരർ കിള്ളിയും തമ്മിൽ പോർപുറത്തുവച്ച് ഏറ്റുമുട്ടി.
പുറനാനൂറിൽ കളാത്തലൈയാർ ഈ യുദ്ധത്തെ വർണിച്ചിട്ടുണ്ട്.
ഈ യുദ്ധത്തിൽ രണ്ടുപേരും മൃതിയടഞ്ഞു.
പോർപ്പുറത്തു നടന്ന ഘോരയുദ്ധത്തെപ്പറ്റി പരണരും പാടിയിട്ടുണ്ട്.
ഈ ചേരരാജാവിന്റെ ബഹുമാനപാത്രമായ കവി കുമട്ടൂർ കണ്ണനാർ ആണ്.
പൽയാനൈ ചെൽകെഴുകുട്ടുവൻ
ഇമയവരമ്പൻ നെടുഞ്ചേരലാതനെത്തുടർന്ന് അദ്ദേഹത്തിന്റെ സഹോദരനായ പൽയാനൈ ചെൽകെഴുകുട്ടുവൻ ചേരരാജാവായി.
ഇദ്ദേഹത്തിന്റെ പേരുതന്നെ ഇദ്ദേഹത്തിന് അനേകം ആനകൾ ഉണ്ടായിരുന്നുവെന്ന് സൂചിപ്പിക്കുന്നു.
പൽയാനൈ 25 വർഷം രാജ്യം ഭരിച്ചു.
പതിറ്റുപത്തിലെ മൂന്നാം പത്തിലെ കഥാനായകൻ ഈ രാജാവാണ്. 'ചെറുപ്പീർപൂഴിയർകോൻ', 'മഴവൻ മെയ്മറൈ', 'ആയിരൈ പൊരുണൻ' എന്നീ വിശേഷണങ്ങൾ ഈ രാജാവിനുണ്ടായിരുന്നു.
കുട്ടനാടിന്റെ വ.
കിടക്കുന്ന പൂഴിനാടിന്റെ ആക്രമണമാണ് അദ്ദേഹത്തിന്റെ ആദ്യവിജയങ്ങളിലൊന്ന്.
ഇതിനാൽ ഉത്തര മലബാറിന്റെ ചില ഭാഗങ്ങളും ചേരരാജ്യത്തിൽ ഉൾപ്പെട്ടിരുന്നു എന്നു കരുതാം.
ഈ വിജയത്തിന്റെ ഫലമായി അദ്ദേഹം 'പൂഴിയർകോൻ' എന്ന പേരിൽ അറിയപ്പെട്ടു.
പാണ്ഡ്യരുടെ അധീനത്തിലായിരുന്ന കുട്ടനാടും പിടിച്ചെടുത്തു; അങ്ങനെ കുട്ടുവൻ എന്ന പേരും സമ്പാദിച്ചു.
ദക്ഷിണ തിരുവിതാംകൂർ ഉൾപ്പെട്ട വേണാട്ടിലെ ആയ്വേൾമാരെയും പൽയാനൈ പരാജയപ്പെടുത്തി.
കാലിസമ്പത്ത് നിറഞ്ഞ കൊങ്ങുനാട് കൈവശമാക്കിയത് ഇദ്ദേഹത്തിന്റെ നേട്ടമായി കരുതപ്പെടുന്നു.
ഇദ്ദേഹം ആയിരൈ മലയിലെ ദേവിക്ക് ശത്രുരക്തത്തിൽ കുഴച്ച ചോറ് നിവേദിച്ചതായി പറയപ്പെടുന്നു.
ജൈനമതവും ബുദ്ധമതവും പ്രാബല്യത്തിൽ ഇരുന്നിരുന്നു.
രണ്ടിനെയും ഇദ്ദേഹം പ്രോത്സാഹിപ്പിച്ചിരുന്നു.
ചേരരാജ്യത്തിന്റെ കിഴക്കേ അതിർത്തിയിൽ മരതകഖനികൾക്കു കേൾവികേട്ട പുന്നാടായിരുന്നു സ്ഥിതി ചെയ്തിരുന്നത്.
ആ രാജ്യം പിടിച്ചടക്കിയത് പൽയാനൈയുടെ മറ്റൊരു നേട്ടമാണ്.
ഇദ്ദേഹത്തിന്റെ കാലത്തെ കവികളിലും പുരോഹിതൻമാരിലും പ്രസിദ്ധൻ പാലൈഗൌതമനാരായിരുന്നു.
ഗൌതമനാരുടെ നേതൃത്വത്തിൽ 10 യാഗങ്ങൾ നടത്തപ്പെട്ടു.
കുറച്ചുകാലത്തിനുശേഷം രാജാവു തന്നെ വാനപ്രസ്ഥം സ്വീകരിച്ച് തപസ്സിനു പോയി.
കളങ്കായ് കണ്ണിനാർ മുടിച്ചേരൽ
കടൽപിറകോട്ടിയ വേൽകെഴുകുട്ടുവൻ
നെടുഞ്ചേരലാതന് ചോളരാജകുമാരിയായ മണക്കിള്ളിയിലുണ്ടായ പുത്രനാണ് ഈ രാജാവ്.
ചിലപ്പതികാരത്തിലെ പ്രശസ്ത രാജാവായ ചെങ്കുട്ടുവനാണ് വേൽകെഴുകുട്ടുവൻ എന്ന് അനുമാനിക്കപ്പെടുന്നു.
സംഘകാലത്തെ രാജാക്കൻമാരിൽ കാലനിർണയം സംബന്ധിച്ച് വ്യക്തമായ തെളിവു ലഭിച്ചിട്ടുള്ള ഏക ചേരരാജാവാണ് ചെങ്കുട്ടുവൻ.
സംഘകാല സാഹിത്യത്തിന്റെയും ചരിത്രത്തിന്റെയും മൊത്തത്തിലുള്ള കാലനിർണയത്തിന് മൂലമായിട്ടുള്ളത് ചെങ്കുട്ടുവന്റെ കാലമാണ്.
ചെങ്കുട്ടുവൻ വഞ്ചിപ്പട്ടണത്തിൽ പത്തിനിക്കടവുളിന്റെ (പത്തിനീദേവി) വിഗ്രഹം പ്രതിഷ്ഠിച്ചപ്പോൾ അവിടെ സന്നിഹിതരായിരുന്ന രാജാക്കൻമാരിൽ സിംഹളത്തിലെ ഗജബാഹുവുമുണ്ടായിരുന്നു.
ഈ ഗജബാഹു സിംഹളപരമ്പരയിലെ 46-ാമത്തെ രാജാവായിരുന്നുവെന്ന് മഹാവംശം, ദീപവംശം മുതലായ സിംഹള കൃതികൾ സാക്ഷ്യം വഹിക്കുന്നു.
ഗജബാഹുവിന്റെ കാലം എ.ഡി. 171 മുതൽ 193 വരെയാണെന്നു കണക്കാക്കപ്പെടുന്നു.
അക്കാലത്ത് ചെങ്കുട്ടുവന് 50 വയസ് പ്രായമുണ്ടായിരുന്നു.
അതിനാൽ ഏകദേശം എ.ഡി. 121-നോടടുപ്പിച്ചാണ് ചെങ്കുട്ടുവൻ ജനിച്ചതെന്നു കണക്കാക്കാം.
ആദിചേരൻമാരിൽ ഏറ്റവും ശക്തനും പ്രതാപശാലിയും ചെങ്കുട്ടുവനായിരുന്നു.
ഇദ്ദേഹം ഒരു നാവികസേനയെ നിലനിർത്തി കടലിൽ ആധിപത്യം സ്ഥാപിച്ചിരുന്നു.
ഇദ്ദേഹത്തിന്റെ കാലത്ത് കടൽ പിറകോട്ടു പോയതുകൊണ്ടോ, വമ്പിച്ചൊരു നാവികവിജയം നേടിയതുകൊണ്ടോ ആണ് ഇദ്ദേഹത്തെ കടൽപിറകോട്ടിയ കൂട്ടുവൻ എന്ന് പറഞ്ഞുവരുന്നത്.
പതിറ്റുപത്ത് അഞ്ചാംപത്തിൽ പരണർ ചെങ്കുട്ടുവനെ സ്തുതിക്കുന്നു.
ഉമ്പർക്കാട് എന്ന നാട് ഒന്നോടെ പരണർക്കു ദാനം ചെയ്തതു കൂടാതെ സ്വപുത്രനായ കുട്ടുവഞ്ചേരലിനെയും പരണർക്കു കൊടുത്തു.
പൂഴിനാട്ടിലെ നന്നനെയും മോക്കൂറിലെ പഴയനെയും ചെങ്കുട്ടുവൻ പടയിൽ തോല്പിച്ചു.
പഴയന്റെ കുടുംബവൃക്ഷമായ വേപ്പുമരം മുറിപ്പിച്ച് അതൊരു വലിയ വണ്ടിയിൽ കയറ്റി ആനകളെക്കൊണ്ട് വലിപ്പിച്ച് തന്റെ തലസ്ഥാനനഗരിയിലേക്ക് ചെങ്കുട്ടുവൻ കൊണ്ടുവന്നു.
ഈ പഴയൻ ഒരു കൂറുനില മന്നനായിരുന്നു എന്ന് അരുംപത ഉരൈയാശിരിയർ പ്രസ്താവിക്കുന്നു.
ചെങ്കുളത്തുവച്ച് കൊങ്ങൻമാരെ തോല്പിച്ചു; ഗംഗാതടംവരെയുള്ള രാജ്യങ്ങൾ കീഴടക്കിയതായും ചിലപ്പതികാരം പറയുന്നു.
കരികാലചോളന്റെ നിര്യാണത്തെത്തുടർന്ന് ചോളസിംഹാസനത്തിനുവേണ്ടി നടന്ന അധികാരമത്സരത്തിൽ ചെങ്കുട്ടുവൻ ചോളരാജ്യം ആക്രമിക്കുകയും ഒൻപത് രാജാക്കൻമാരെ തോല്പിച്ച്, തന്റെ സ്യാലനെ അവിടെ അധികാരത്തിൽ വാഴിക്കുകയും ചെയ്തു.
കോവലന്റെ പത്നിയായ പത്തിനിദേവിയുടെ പ്രതിമ നിർമ്മിക്കുന്നതിനുവേണ്ട ശില അന്വേഷിച്ചുകൊണ്ടുള്ള ഉത്തരേന്ത്യൻ പര്യടനം ചെങ്കുട്ടുവനെ പ്രശസ്തനാക്കി.
പതിറ്റുപ്പത്തിന്റെ പതികത്തിലും ചിലപ്പതികാരത്തിലും ഇതു വർണിച്ചിരിക്കുന്നു.
എന്നാൽ പതിറ്റുപ്പത്തിലെ അഞ്ചാം പത്തിന്റെ കർത്താവായ പരണർ ചെങ്കുട്ടുവന്റെ വിജയങ്ങളെ വർണിക്കുന്ന കൂട്ടത്തിൽ ഈ സംഭവം പരാമർശിച്ചിട്ടില്ല.
കൊടുങ്ങല്ലൂരിലായിരുന്നു ഈ പ്രതിഷ്ഠ.
അവിടത്തെ പ്രസിദ്ധമായ ഭഗവതിക്ഷേത്രത്തിന്റെ ഉദ്ഭവം അതോടെ ആയിരിക്കാമെന്ന് ചരിത്രകാരന്മാർ അനുമാനിക്കുന്നു.
ഒരു പ്രസിദ്ധ നാവികനായിരുന്ന ചെങ്കുട്ടുവൻ കടൽക്കൊള്ള അവസാനിപ്പിച്ചു.
ഇദ്ദേഹത്തിനു ചെങ്കുട്ടുവൻ എന്ന പേരു സിദ്ധിച്ചത് ചുവന്ന നിറം മൂലമായിരുന്നുവെന്ന് ഒരു വാദഗതി നിലവിലുണ്ട്; ധർമനിഷ്ഠയുടെ ഫലമായി ആ പേര് സിദ്ധിച്ചുവെന്ന് വേറൊരു കൂട്ടരും വാദിക്കുന്നു.
ചെങ്കുട്ടുവന്റെ ഇളയ സഹോദരനായിരുന്നു ചിലപ്പതികാരകർത്താവായ ഇളങ്കോവടികൾ.
ആട്ടുകൊട്ട് പാട്ടു ചേരലാതൻ
ഇമയവരമ്പൻ നെടുഞ്ചേരലാതന്റെ മൂന്നാമത്തെ പുത്രനും നാർമുടിച്ചേരലിന്റെ സഹോദരനും ചെങ്കുട്ടുവന്റെ പിൻഗാമിയുമായ ഇദ്ദേഹം 38 വർഷം രാജ്യം ഭരിച്ചു.
പതിറ്റുപ്പത്ത് ആറാം പത്തിൽ കാക്കൈപാടിനിയാർ നാച്ചെളൈയാർ എന്ന കവയിത്രി ഈ രാജാവിനെ സ്തുതിച്ചിരിക്കുന്നു.
ഈ രാജാവിന്റെ പൊതുവായ വിവരണം മാത്രമേ നറച്ചെളൈയാരുടെ ഗാനത്തിലുള്ളു.
വെണ്ണിപ്പോരിൽ കരികാർ പെരുവളത്താൻ എന്ന ചോളനാൽ തോല്പിക്കപ്പെട്ട ചേരമാൻ പെരുഞ്ചേരലാതൻ തന്നെയാണ് ആട്ടുകൊട്ട് പാട്ടു ചേരലാതൻ എന്ന് കെ.ജി. ശേഷയ്യർ അഭിപ്രായപ്പെടുന്നു.
ഈ രാജാവ് പ്രത്യേകിച്ച് ഒരു യുദ്ധവുമായി ബന്ധപ്പെട്ടു കാണുന്നില്ല.
സമാധാനപ്രിയനായ ചേരലാതൻ രാജ്യത്തെ വാണിജ്യം അഭിവൃദ്ധിപ്പെടുത്തുകയും സാമ്പത്തികനില ഭദ്രമാക്കുകയും ചെയ്തു.
ആട്ടുകൊട്ട് പാട്ടു ചേരലാതൻ എന്ന പേരിന്റെ ഉദ്ഭവത്തെപ്പറ്റി ചരിത്രകാരൻമാർക്കിടയിൽ അഭിപ്രായ ഭിന്നതയുണ്ട്.
ശത്രുക്കൾ പിടിച്ചെടുത്ത ആടുകളെ തിരിച്ചെടുത്തതുകൊണ്ടാണ് ഈ പേരു ലഭിച്ചതെന്ന് ഒരഭിപ്രായം; യുദ്ധക്കളത്തിൽ വിജയം നേടിയ ഉടൻതന്നെ വാളുമേന്തി നൃത്തം ചെയ്യുന്നവനായതുകൊണ്ടാണ് ഈ പേരുണ്ടായതെന്നു രണ്ടാമത്തെ കൂട്ടരും വാദിക്കുന്നു.
ആട്ടുകൊട്ട് പാട്ടു ചേരലാതന്റെ കാലശേഷം ആദിചേരൻമാരുടെ പ്രധാന പരമ്പര അപ്രത്യക്ഷമായി.
ചെങ്കുട്ടുവന്റെ പുത്രനായ കുട്ടുവഞ്ചേരൽ സന്ന്യാസിയായിത്തീർന്നു.
തുടർന്നുളള കാലഘട്ടത്തിൽ ഇരുമ്പൊറൈ എന്നറിയപ്പെടുന്ന പുതിയൊരു ചേരരാജപരമ്പര അധികാരത്തിൽ വന്നു.
ചെൽവക്കടുങ്കോവാഴിയാതൻ ചേരമാൻ ഇരുമ്പൊറൈ
പെരുഞ്ചേരൽ ഇരുമ്പൊറൈ
ചെൽവക്കടുങ്കോയുടെയും വേളാവിക്കോമാൻ പതുമൻ ദേവിയുടെയും പുത്രനായ പെരുഞ്ചേരൽ തകടൂരിലെ എഴിനിയെ പരാജയപ്പെടുത്തിയതോടുകൂടി പ്രസിദ്ധനായി.
പിതാവായ ചെൽവക്കടുങ്കോ പെരുഞ്ചേരൽ ഇരുമ്പൊറൈ എന്ന പേരിലും അറിയപ്പെട്ടിരുന്നതിനാൽ ഈ രാജാവിനെ പെരുഞ്ചേരൽ ഇരുമ്പൊറൈ കക എന്ന് വിളിക്കുന്നു.
പെരുഞ്ചേരലും എഴിനിയും തമ്മിൽ നടന്ന യുദ്ധത്തിൽ പാണ്ഡ്യന്മാരും ചോളൻമാരും അതികമാനെ സഹായിച്ചിരുന്നു.
ഈ സംയുക്തസേനയെ പരാജയപ്പെടുത്തി തകടൂർ നശിപ്പിക്കാൻ കഴിഞ്ഞതാണ് പെരുഞ്ചേരലിന്റെ നേട്ടം.
കഴുവുൾ നടത്തിയ കലാപം ഇദ്ദേഹം അടിച്ചമർത്തി; അയാളുടെ കോട്ട പിടിച്ചെടുക്കുകയും  ചെയ്തു.
പൂഴിനാടിന്റെയും കൊല്ലിമലയുടെയും കുതിരമലയുടെയും പുകാറിന്റെയും നായകനായി കവികൾ ഇദ്ദേഹത്തെ സ്തുതിച്ചിരുന്നു.
പെരുഞ്ചേരൽ 17 വർഷം രാജ്യം വാണു.
പതിറ്റുപ്പത്തിന്റെ എട്ടാംപത്തിൽ അരിശിൽ കീഴാർ പ്രകീർത്തിച്ചിട്ടുള്ള രാജാവും ഇദ്ദേഹമാണ്.
മോശികീരനാർ എന്ന കവി, രാജാവില്ലാത്ത സന്ദർഭത്തിൽ രാജധാനിയിൽ ആഗതനായി, സിംഹാസനത്തിൽ ഇരുന്ന് ഉറങ്ങിപ്പോയി എന്ന് പറയപ്പെടുന്നു.
പെരുഞ്ചേരൽ, ഉറങ്ങിക്കിടന്ന കവിയെക്കണ്ട് ഉണരുന്നതുവരെ ഇദ്ദേഹത്തിനു വീശിക്കൊടുത്തുവെന്നും ഒരു കഥയുണ്ട്.
ഇളഞ്ചേരൽ ഇരുമ്പൊറൈ
പെരുഞ്ചേരലിന് ആണ്ടുവൻ ചെള്ളൈയിൽ ജനിച്ച പുത്രനാണിദ്ദേഹം.
കൊങ്ങർകോവൈ, കുട്ടുവരേരൈ, പൂഴിയർകോവൈ എന്നീ സ്ഥാനപ്പേരുകൾ ഇദ്ദേഹം സ്വീകരിച്ചിരുന്നതിനാൽ കൊങ്ങുനാട്, പൂഴിനാട്, കുട്ടനാട് എന്നീ പ്രദേശങ്ങൾ അദ്ദേഹം ഭരിച്ചിരുന്നതായി കണക്കാക്കാം.
വിച്ചി, പെരുംചോഴൻ, ഇളംപഴയൻ എന്നിവരെ ഇദ്ദേഹം പരാജയപ്പെടുത്തി.
പുകാർ നഗരത്തിൽനിന്ന് 'ചതുക്കപ്പൂത'ത്തിന്റെ ബിംബംകൊണ്ടുവന്ന് കൊടുങ്ങല്ലൂരിൽ പ്രതിഷ്ഠിച്ചത് ഇളഞ്ചേരലാണെന്നു കരുതപ്പെടുന്നു.
പെരുംകുന്റൂർ കിഴാർ എഴുതിയ ഒമ്പതാംപത്തിൽ പ്രകീർത്തിതനായ രാജാവ് ഇദ്ദേഹമാണ്.